EkBass/fiwiki-20250220-pages-articles huggingface dataset:
Toulousen metro

Toulousen metro () on metrojärjestelmä Toulousessa Ranskassa. Järjestelmä perustuu Véhicule Automatique Léger (VAL) -tekniikkaan, metrojunat kulkevat kumipyörillä ilman kuljettajaa. Järjestelmä koostuu kahdesta metrolinjasta ja 37 metroasemasta, verkoston yhteispituus on 27,5 kilometriä. ==Verkosto== Linja A kulkee lounaasta koilliseen, linja B etelästä pohjoiseen. Linja B kulkee kokonaan maan alla, Linja A nousee kahdessa kohdassa maan pinnalle. A-linjan ensimmäinen osa avattiin vuonna 1993. Toinen linja avattiin vuonna 2007. Linja Reitti Avattu Pituus (km) Asemia Viimeisin laajennus A Mirail – Basso-Cambo ↔ Balma – Gramont 1993 12,5 18 2003 B Borderouge ↔ Ramonville 2007 15,7 20 – Viaduc Rocade Ligne A du métro de Toulouse.JPG|VAL 208 -mallin metrojuna maasillalla linja A:lla Rame métro Toulouse ligne B.JPG|Laituriovet François-Verdierin metroasemalla Linja B:llä Toulouse - Rame du Métro - Ligne B 1.jpg|Metrovaunu sisältä France Toulouse metro palais justice2.jpg|Lippuportit Palais-de-Justicen metroasemalla Linja B:llä Metro Luokka:Ranskan metroliikenne
Koruton totuus

Koruton totuus on Jodi Picoultin vuonna 2000 ilmestynyt kirja. Sen pohjalta on myös tehty samanniminen elokuva. ==Juoni== Kirja on jaettu kahteen osaan. Ensimmäisessä osassa Pennsylvainan amish-yhteisössä löydetään kuollut vauva maatalon navetasta. Tapaus järkyttää koko Lacasterin piirikuntaa mutta poliisitutkinnassa paljastuu, että lapsi on tapettu ja tappajaksi epäillään lapsen äitiä, naimatonta amishtyttöä Katie Fisheriä. Amishyhteisönsä hylänneen ja yhteisön ulossulkeman Ledan sukulainen, juristi Ellie Hathaway, ryhtyy Katien puolustusasianajajaksi ja muuttaa amishyhteisöön asumaan. Tapauksen ratkaiseminen on vaikeaa, sillä amish-yhteisön oikeudenkäytäntö poikkeaa muusta piirikunnasta. Lisäksi, asiasta ei mielellään puhuta tai haluta ulkopuolisen apua. Toinen osa keskittyy oikeudenkäyntiin. . ===Henkilöitä=== *Ellie Hathaway: Katien asianajaja, sukua Katien tädille. *Katie Fisher, 18-vuotias naimaton tyttö. jota syytetään lapsensa tappamisesta. *Coop: Ellien ystävä. *Jacob Fisher: Katien vanhempi veli, joka luopui uskonnostaan ja muutti pois. *Aaron Fisher: Katien isä. *Sarah Fisher: Katien äiti. *Adam Sinclair, Jacobin opiskelutoveri, Katien lapsen isä. *Samuel Stoltzfus: Katien poikaystävä, joka työskentelee Katien isälle. *Leda: Josien täti. ==Lähteet== *Savon Sanomien arvostelu Luokka: vuoden 2000 kirjat
Lahıc

Lahıc () on taajama Azerbaidžanin İsmayıllın piirissä. Se sijaitsee Kaukasuksen pääjonon etelärinteellä virtaavan Girdimanjoen varrella 25 kilometriä İsmayıllısta koilliseen. Asukkaita on 900 henkeä (vuonna 2012). Lahıcin ja sen lähikylien asukkaat ovat tateja. Keskiajalta lähtien se oli kuuluisa kupariastioiden ja aseiden tuotannon keskus. 1800-luvun lopussa kylässä oli 6914 asukasta. Vuonna 1935 se sai kaupunkimaisen taajaman statuksen. Nykyään Lahıc on historiallinen suojelukohde ja suosittu matkailunähtävyys. Kivettyjen katujen varrella sijaitsevat talot on rakennettu puulla vahvistetuista kivistä. Taajamassa on vanhoja moskeijoita ja saunoja, käsityöläisten työpajoja sekä kotiseutumuseo. Sen erikoisuuksiin kuuluu yli tuhat vuotta vanha vesijohto- ja viemärijärjestelmä. ==Lähteet== ==Aiheesta muualla== * Lahıc İsmayıllın piirin sivustolla Luokka:Azerbaidžanin taajamat Luokka:İsmayıllın piirikunta
Niels Larsen

Niels Hansen Ditlev Larsen (21. marraskuuta 1889 Horsens - 15\. marraskuuta 1969 Otterup) oli tanskalainen ampuja ja olympiavoittaja. Hän voitti vuosina 1912-1924 yhteensä viisi olympiamitalia, joista yksi oli kultainen, yksi hopeinen ja kolme pronssisia. Tukholman olympialaisissa 1912 hän voitti vapaakiväärin kokonaiskilpailussa pronssia tuloksella 962. Myös Larsenin appiukko Hans Schultz ja poika Uffe Schultz Larsen olivat molemmat ampujia. == Lähteet == Luokka:Tanskalaiset ampujat Luokka:Tanskalaiset olympiavoittajat Luokka:Vuonna 1889 syntyneet Luokka:Vuonna 1969 kuolleet
AC Kirkkonummi

AC Kirkkonummi (ACK) oli kirkkonummelainen tyttö- ja naisjalkapalloon erikoistunut entinen urheiluseura. Se perustettiin vuoden 2002 loppupuolella, kun Kirkkonummen Urheilijoiden ja FC Kirkkonummen tyttö- ja naisjalkapalloilijat yhdistyivät yhden seuran alaisuuteen.http://www.ack.fi/seura/ Seura lakkautettiin vuoden 2018 lopussa, kun ACK sekä Kyrkslätt IF:n ja Masalan Kisan jalkapallojaostot yhdistyivät uudeksi FC Kirkkonummeksi. ACK:n edustusjoukkue pelasi korkeimmillaan Naisten Kakkosessa. == Lähteet == == Aiheesta muualla == * Seuran kotisivut Luokka:Entiset suomalaiset jalkapalloseurat Luokka:Entiset kirkkonummelaiset urheiluseurat Luokka:Vuonna 2002 perustetut urheiluseurat
Max Wolf (voimistelija)

Max Wolf oli yhdysvaltalainen telinevoimistelija ja olympiamitalisti. Wolf kilpaili St. Louisin olympialaisissa 1904, jossa hän sai joukkuekilpailun hopeaa seuransa New York Turnvereinin jäsenenä. Henkilökohtaisissa lajeissa hän osallistui kolmiotteluun (lajeina 100 jaardin juoksu, pituushyppy ja kuulantyöntö), kuusiotteluun ja yhdeksänotteluun. Kolmiottelussa hän sijoittui 63:nneksi, kuusiottelussa 34:nneksi ja yhdeksänottelussa 33:nneksi. == Lähteet == Luokka:Yhdysvaltalaiset telinevoimistelijat Luokka:Yhdysvaltalaiset olympiamitalistit Luokka:Syntymävuosi puuttuu Luokka:Kuolinvuosi puuttuu
Euroviisu (albumi)

Euroviisu EEPEE on levy jossa kuullaan Retaletta nimellä Navetta-Timppa, Herra Soppaa ja Aabram Kylmää. Meidän Tahtiin kappale on raaka eikä Panama Rayon ääntä ole muutettu. == Kappaleet == # Rähisiän Mieli # Enemmän Feat. Navetta- Timppa # Haluatko Jäädä Kiinni Feat. Panama Rayo # Ylikivaa Feat. Boris Jr & Navetta-Timppa # Yölintu (Euroviisu) # Meidän Tahtiin Luokka:Vuoden 2011 albumit Luokka:Suomalaiset hip hop -albumit
Jaroslav Paška

Jaroslav Paška (20. kesäkuuta 1954 Banská Štiavnica – 15. heinäkuuta 2021) oli slovakialainen poliitikko ja Euroopan parlamentin jäsen. Hän edusti Slovakian kansallispuoluetta ja oli jäsenenä Vapauden ja suoran demokratian Eurooppa -ryhmittymässä. Paška oli naimisissa Juliana Paškován kanssa ja heillä oli kaksi lasta. ==Lähteet== Luokka:Slovakialaiset europarlamentaarikot Luokka:Vuonna 1954 syntyneet Luokka:Vuonna 2021 kuolleet
Georges van der Poele

Georges van der Poele (23. maaliskuuta 1868 – 1944) oli belgialainen esteratsastaja ja olympiamitalisti. Van der Poele kilpaili Pariisin olympialaisissa vuonna 1900, ja voitti hyppyjen kilpailusta hopeaa sekä korkeushypystä pronssia tuloksellaan 170 cm. == Lähteet == * van der Poelen profiili sports-reference.com -sivustolla === Viitteet === Luokka:Belgialaiset esteratsastajat Luokka:Belgialaiset olympiamitalistit Luokka:Vuonna 1868 syntyneet Luokka:Vuonna 1944 kuolleet
Fərit Yarullin

Fərit Zahidulla ulı Yarullin (, ; 1. tammikuuta 1914 Kazanin läänin Malyje Sunin kylä – 17. lokakuuta 1943) oli tataarilaissyntyinen neuvostoliittolainen säveltäjä. Hänen teoksiin kuuluu tataarien ensimmäinen kansallinen baletti Şürəle. == Elämäkerta == Yarullin syntyi muusikon perheeseen. Hän opiskeli sellon ja pianon soittoa Kazanin musiikkiopistossa vuodesta 1930 ja säveltämistä Boris Šehterin johdolla Moskovan konservatoriossa vuosina 1933–1934. Vuosina 1934–1939 hän oli Tatarstanin oopperastudiossa ja vuosina 1939–1940 opiskeli säveltämistä Genrih Litinskin johdolla Moskovan konservatoriossa. Yarullin on säveltänyt muun muassa keskeneräisen sinfonian, kamariorkesteri-, viulu- ja pianokappaleita, sonaatteja, romansseja ja lauluja sekä laatinut kansanlaulujen sovituksia. Hänen päätyönsä on tataarien ensimmäinen kansallinen baletti Şürəle, jonka libreton on kirjoittanut näytelmäkirjailija Ahmet Faizi. Toisen maailmansodan aikana neuvostoarmeijaan kutsuttu säveltäjä kaatui taistelussa Kurskin luona. Şürəletä pidetään yhtenä neuvostoajan parhaista baleteista. Sen aiheena on tataarien kansanperinteeseen perustuva Ğabdulla Tuqayn samanniminen runoelma. Paha metsänhaltija Şüräle varastaa linnusta ihmiseksi muuttuneen Söyembikə-neidon siivet. Metsästäjä Ali-Batyr löytää Söyembikən ja menee tämän kanssa naimisiin. Şürəle palauttaa siivet korppien välityksellä ja nämä ajavat Söyembikən metsänhaltijan luolaan. Ali-Batyr pelastaa Söyembikən ja tappaa Şürəlen. Baletin musiikki pohjautuu tataarien laulu- ja tanssisävelmiin. Säveltäjä Fabi Vitatšekin soitintama baletti esitettiin ensimmäisen kerran Kazanissa vuonna 1945 Leonid Žukovin ja Gai Tagirovin ohjaamana. Myöhemmin säveltäjät Vladimir Vlasov ja Vladimir Fere laativat siitä uuden version, joka esitettiin Leonid Jakobsonin ohjaamana nimellä Ali-Batyr Leningradissa vuonna 1950. Tänä versiona Şürəle tunnetaan entisessä Neuvostoliitossa ja Euroopan maissa. Yarullinille myönnettiin postuumisti Tatarian ASNT:n valtionpalkinto vuonna 1958. ==Lähteet== Luokka:Neuvostoliittolaiset säveltäjät Luokka:Tataarit Luokka:Venäläiset säveltäjät Luokka:Vuonna 1914 syntyneet Luokka:Vuonna 1943 kuolleet
Polle (kunta)

Polle on kunta Holzmindenin piirikunnassa, Ala-Saksissa, Saksassa. Kunta sijaitsee Weserjoen varrella. Siellä on arviolta 1 193 asukasta (vuonna 2015) ja sen pinta-ala on 21,2 neliökilometriä. == Lähteet == == Aiheesta muualla == Luokka:Ala-Saksin kunnat
Ossian Nylund

Ossian Nylund (22. huhtikuuta 1894 Helsinki – 19. joulukuuta 1939) oli suomalainen yleisurheilija. Nylund oli Suomen joukkueen mukana vuoden 1920 olympialaisissa Antwerpenissä, joissa sijoittui seitsemänneksi kolmiloikassa tuloksella 13,74. Hän oli mukana myös viisiottelussa ja oli ennen päätöslajia kahdentenatoista, eikä selviytynyt 1500 metrin juoksuun ollenkaan mukaan. Nylund on voittanut kolmiloikan Suomen mestaruuden kaksi kertaa, vuosina 1917 ja 1918. Nylund edusti HIFK:ta.Kuolleita, Helsingin Sanomat, 21.12.1939, nro 344, s. 6, Kansalliskirjaston digitaaliset aineistot. Viitattu 22.12.2024 Ylioppilaaksi päästyään Nylund opiskeli Teknillisessä korkeakoulussa valmistuen diplomi-insinööriksi 1918. Vuodesta 1919 alkaen hän oli työssä Oy Mercantilessa, jonka apulaisjohtajana hän oli vuodesta 1927. Nylund oli myös urheilutoimittajana jonkin aikaa Svenska Pressen-lehdessä ja hän toimi eräiden ulkomaisten lehtien kirjeenvaihtajana. Nylund kuoli 45-vuotiaana joulukuussa 1939. Aktiiviurheilun lisäksi hän toimi yleisurheilussa palkintotuomarina Amsterdamin vuoden 1928 olympialaisissa. Hän oli toiminut jo urheilu-uransa aikana seuransa HIFK:n sihteerinä vuosina 1918-1927 ja sen jälkeen vuonna 1928 varapuheenjohtajana ja 1929-1939 puheenjohtajana. ==Lähteet== ==Aiheesta muualla== * Luokka:Suomalaiset insinöörit Luokka:Suomalaiset kolmiloikkaajat Luokka:Suomalaiset urheiluvaikuttajat Luokka:Vuonna 1894 syntyneet Luokka:Vuonna 1939 kuolleet
Johan Pettersson

Johan Petter Pettersson (vuodesta 1945 Tehl, 29. heinäkuuta 1884 Jepua – 26. syyskuuta 1952) oli suomalainen yleisurheilija. Hän osallistui Suomen joukkueen mukana vuoden 1920 olympialaisiin Antwerpenissä sijoittuen painonheitossa kuudenneksi ja moukarinheitossa yhdenneksitoista. Pettersson voitti moukarinheiton Suomen mestaruuden kolme kertaa, vuosina 1912, 1913 ja 1920. Vuonna 1912 hänen voittotuloksensa oli 42,53 ja seuraavana vuonna 45,63. Vuonna 1920 hän voitti tuloksella 43,33. Pettersson voitti myös painonheiton Suomen-mestaruuksia. Hän oli paras vuonna 1915 tuloksella 10,09, 1916 tuloksella 9,98 ja 1917, jolloin hänen voittoheittonsa kantoi 9,10. Hän voitti painonheiton SM-kultaa vielä vuosina 1919 tuloksella 9,77, 1920 tuloksella 9,52, 1921 voittotuloksella 9,69 ja vielä 1922, jolloin hän heitti 9,40. Pettersson teki vuonna 1912 moukarinheiton Suomen-ennätyksen 42,53, joka paransi Elmer Niklanderin ennätystä 2,49 metrillä. Pettersson paransi ennätystä seuraavana vuonna lukemiin 45,63. Tämä pysyi ennätyksenä vuoteen 1914, jolloin Niklander sai taas Suomen-ennätyksen nimiinsä. Pettersson edusti uransa aikana Helsingin Kisa-Veikkoja, Helsingin IFK:ta ja Porvoon Akillesta. ==Lähteet== Luokka:Suomalaiset moukarinheittäjät Luokka:Vuonna 1884 syntyneet Luokka:Vuonna 1952 kuolleet
187-EP

187 EP on K.G.B:n EP-levy. Levyllä kuullaan Panama Rayoa nimellä Puukko-Allu ja Julma-Henriä nimellä Jääkarhu-Make. == Kappaleet == # Sun Pitää Tehdä Se # Me Ajetaa Sun Pihaas # Puukko-Allu # 04 # THUGS # Kallis Reissu (Vastaus Seren Dissiin) # Kaketsun Ralli 187 # Allun Dissi Patsalle # Ulkona Niin Myöhään Ku Haluan Luokka:Vuoden 2006 EP:t
Carl Abrahamsson

Karl Gustaf Emanuel "Calle Aber" Abrahamsson (1. toukokuuta 1896 Södertälje – 25. joulukuuta 1948 Södertälje) oli ruotsalainen jääkiekkoilija, jääpalloilija ja olympiamitalisti. Hän pelasi puolustajana. Abrahamsson aloitti urheilu- uransa jääpalloilijana ja kilpaili kesällä yleisurheilussa, jossa hän pääsi moniottelijana kansainväliselle tasolle asti. Hän aloitti jääkiekon vasta vanhemmalla iällä ja pelasi Södertälje SK:ssa koko seurauransa vuosina 1924-1934. Abrahamsson voitti seuran riveissä Ruotsin-mestaruuden vuosina 1925 ja 1931. Hän oli voittamassa hopeaa vuoden 1928 olympialaisista, joissa hän pelasi neljä ottelua. Abrahamsson oli maajoukkueen mukana myös MM-kisoissa 1931 sekä vuoden 1932 EM-kilpailuissa, joissa Ruotsi sai kultaa. Myös Carlin veli Erik oli urheilija; hän menestyi yleisurheilussa. == Lähteet == Luokka:Ruotsalaiset jääkiekkoilijat Luokka:Ruotsalaiset jääpalloilijat Luokka:Ruotsalaiset yleisurheilun moniottelijat Luokka:Ruotsalaiset olympiamitalistit Luokka:Vuonna 1896 syntyneet Luokka:Vuonna 1948 kuolleet
Viimeinen kesä

Viimeinen kesä voi tarkoittaa muun muassa seuraavia: ==Elokuva== * Viimeinen kesä (engl. Summertree), Anthony Newleyn ohjaama yhdysvaltalainen elokuva vuodelta 1971 * Viimeinen kesä, Hannu Heikinheimon ohjaama tv-elokuva Eeva- Liisa Mannerin tekstistä vuodelta 1977 * Viimeinen kesä (ruots. Sista leken), Jon Lindströmin ohjaama ruotsalainen elokuva vuodelta 1984 * Stand by Me – viimeinen kesä, Rob Reinerin ohjaama yhdysvaltalainen elokuva vuodelta 1986 * Viimeinen kesä (engl. The End of the Golden Weather), Ian Munen ohjaama uusiseelantilainen elokuva vuodelta 1991 * Viimeinen kesä 1944, Peter von Baghin pitkä dokumenttielokuva vuodelta 1992 jatkosodan viimeisistä vaiheista * Viimeinen kesä, Kirsi Markkasen ohjaama lyhytelokuva vuodelta 2002 * Viimeinen kesä (saks. Der geköpfte Hahn), vuoden 1944 Romaniaan sijoittuva elokuva vuodelta 2007 ==Kirjallisuus== * ”Viimeinen kesä: testamentti”, Eino Säisän novelli vuodelta 1967 * Viimeinen kesä, Konstantin Simonovin romaani (Moskova: Edistys, 1973) * Viimeinen kesä: Viipurissa ja Viipurin liepeillä, Jaakko Nakarin muistelmateos vuodelta 1985 * Viimeinen kesä, valokuvaaja Hans Wagnerin vuoden 1939 Suomen-matkan värivalokuvista koottu kuvateos (1985) * Viimeinen kesä, Jörn Donnerin romaani vuodelta 1985, julkaistu myös nimellä Nyt sinun täytyy (Nu måste du, 1974) * Viimeinen kesä (Sista sommaren), Kim Weckströmin romaani, julkaistu suomeksi 1997 * Viimeinen kesä (Boomerang), Tatiana de Rosnayn romaani (WSOY 2011) ==Musiikki== *”Viimeinen kesä”, Raul Reimanin vuonna 1978 kirjoittama laulu, esittäjänä yhtyeensä Prinsessa Kultakutri *”Viimeinen kesä” (Pave Maijanen – Heikki Harma), Samuli Edelmannin vuonna 1992 levyttämä laulu *”Viimeinen kesä” (Marko Salmela – Katriina Honkanen), Katriina Honkasen albumilleen Matka-arkku vuonna 1993 levyttämä laulu *”Viimeinen kesä”, Olavi Uusivirran vuonna 2008 albumilleen Minä olen hullu levyttämä laulu
Erik Abrahamsson

Erik Adolf Efraim Abrahamsson (28. tammikuuta 1898 Södertälje - 19\. toukokuuta 1965 Södertälje) oli ruotsalainen yleisurheilija, jääpalloilija, jääkiekkoilija ja olympiamitalisti. Hänen seuransa oli Södertälje SK. Abrahamsson pelasi Södertäljen jääpallojoukkueessa jo vuonna 1914 ja meni myöhemmin seuran jääkiekkojoukkueeseen, jossa voitti maansa mestaruuden vuonna 1925. Hän myös voitti hyökkääjänä jääkiekon Euroopan-mestaruuden vuonna 1921. Abrahamsson kilpaili yleisurheilussa Antwerpenin olympialaisissa 1920, joissa hän sai pituushypyssä pronssia tuloksellaan 708 cm. Hän hyppäsi ennätyksekseen 712 senttiä vuonna 1923 ja voitti lajissa maansa mestaruuden kolmesti vuosina 1921-1923. Myös Erikin veli Carl oli urheilija. == Lähteet == Luokka:Ruotsalaiset pituushyppääjät Luokka:Ruotsalaiset jääkiekkoilijat Luokka:Ruotsalaiset jääpalloilijat Luokka:Ruotsalaiset olympiamitalistit Luokka:Vuonna 1898 syntyneet Luokka:Vuonna 1965 kuolleet
István Lichteneckert

István Lichteneckert (19. elokuuta 1892 Budapest - 10\. marraskuuta 1929 Budapest) oli unkarilainen miekkailija ja olympiamitalisti. Hän edusti seuratasolla budapestilaista MACia. Lichteneckert oli mukana Pariisin olympialaisissa 1924 floretin joukkuekilpailussa, jossa Unkari sai pronssia. == Lähteet == * Lichteneckertin profiili sports-reference.com -sivustolla Luokka:Unkarilaiset miekkailijat Luokka:Unkarilaiset olympiamitalistit Luokka:Vuonna 1892 syntyneet Luokka:Vuonna 1929 kuolleet
Tulen arvoitus

Tulen arvoitus on Henning Mankellin kirjoittama lasten- ja nuortenkirja. Se on jatkoa teokselle Tulen salaisuus. Kirjasarjan kolmas osa on Tulen raivo. Sofia on jo aiemmin menettänyt yhden sisaristaan, kun tämä kuoli astuttuaan miinaan. Tässä kirjassa Sofian toinen sisar Rosa menehtyy aidsiin. Sofia aloittaa myös ensimmäisen seurustelusuhteensa. ==Aiheesta muualla== *Teoksen esittely WSOY:n sivulla Luokka:Ruotsalaiset nuortenkirjat Luokka:Vuoden 2001 kirjat Luokka:Henning Mankellin teokset
Tulen raivo

Tulen raivo on vuonna 2010 ilmestynyt Henning Mankellin lasten- ja nuortenkirja. Se on kolmiosaisen kirjasarjan viimeinen (aiemmat osat ovat Tulen salaisuus ja Tulen arvoitus) Tässä kirjassa päähenkilö Sofia varttuu aikuiseksi. == Lähteet == Luokka:Ruotsalaiset nuortenkirjat Luokka:Vuoden 2005 kirjat Luokka:Henning Mankellin teokset
Toyohiro Akiyama

Toyohiro Akiyama (; s. 22. heinäkuuta 1942) on japanilainen televisiotoimittaja, joka on tunnettu lennostaan Mir-avaruusasemalle venäläisellä Sojuz-avaruusaluksella vuonna 1990. Akiyama oli ensimmäinen japanilainen avaruudessa. Hänet tunnettiin Japanissa "avaruustoimittajana" (宇宙特派員). ==Koulutus ja ura== Akiyama opiskeli ICU-yliopistossa Tokiossa, missä hän suoritti alemman korkeakoulututkinnon. Hän astui TBS:n palvelukseen journalistina vuonna 1966. Akiyama työskenteli BBC World Servicessä vuosina 1967–1971 ennen siirtymistään TBS:n ulkomaanuutisten osaston kirjeenvaihtajaksi. Vuodesta 1984 vuoteen 1988 Akiyama työskenteli TBS:n johtavana kirjeenvaihtajana Washington D.C.:ssä. ==Avaruuslento== Akiyama valittiin kosmonauttikoulutukseen elokuussa 1989 TBS:n ja Neuvostoliiton välillä solmitun sopimuksen mukaisesti. Akiyaman lennosta tuli historian ensimmäinen kaupallisesti järjestetty avaruuslento. Suoritettuaan "tutkijakosmonautin" koulutuksen Kosmonauttien koulutuskeskus Juri Gagarinissa, Tähtikaupungissa, Akiyama laukaistiin 2. joulukuuta 1990 Mir- avaruusasemalle lennolla Sojuz TM-11 yhdessä lennon komentajan Viktor Afanasjevin ja lentoinsinööri Musa Manarovin kanssa. Avaruusasemalla oloaikanaan Akiyama antoi joka päivä suoria lähetyksiä asemalta missä hän dokumentoi aseman elämää. Hän palasi 10. joulukuuta 1990 Maahan lennolla Sojuz TM-10 yhdessä Gennadi Manakovin ja Gennadi Strekalovin kanssa. Akiyaman lento oli ensimmäinen japanilaista syntyperää olevan henkilön suorittama avaruuslento ja historian ensimmäinen yksityisen henkilön sponsoroitu ja rahoitettu avaruuslento (osa 20 miljoonan Yhdysvaltain dollarin sopimusta). Akiyama kärsi lennolla (avaruus)pahoinvoinnista, mikä haittasi hänen työtään. Akiyama ei ollut varsinainen avaruusturisti vaan "avaruuslennolle osallistuja". Ensimmäinen avaruussukkulalennolle osallistunut japanilainen ammattiastronautti oli Mamoru Mohri vuonna 1992 lennolla STS-47.http://science.ksc.nasa.gov/shuttle/missions/sts-47/mission-sts-47.html ==Myöhempi ura== Akiyama palasi avaruuslentonsa jälkeen TBS:ään. Hänestä tuli TBS:n uutisosaston apulaisjohtaja. Hän jäi eläkkeelle TBS:stä vuonna 1995. Akiyama on naimisissa ja hänellä on kaksi lasta. ==Lähteet== == Aiheesta muualla == *Spacefact.de:n elämäkertasivu Luokka:Japanilaiset avaruuslentäjät Luokka:Vuonna 1942 syntyneet Luokka:Toimittajat Luokka:Elävät henkilöt
Rein Kivi

Rein Kivi (s. 1981) on virolainen entinen salibandyn pelaaja ja nykyään hän toimii Viron salibandymaajoukkueen päävalmentajana. Hän on edustanut virolaista Jõgeva SK Tähen joukkuetta ja Viron salibandymaajoukkuetta. Kivi on myös pelannut Suomessa Salibandyliigassa Helsinkiläisten SSVn ja Tapanilan Erän riveissä. Vuonna 2005 hänet valittiin Viron vuoden miespelaajaksi.Rein Kivi valittiin Viron vuoden miespelaajaksi Kirkkonummen Rangers 2005 == Lähteet == Luokka:Virolaiset salibandyn pelaajat Luokka:Virolaiset urheiluvalmentajat Luokka:Vuonna 1981 syntyneet Luokka:Elävät henkilöt
Morelia (kaupunki)

Morelia on Michoacánin osavaltion hallinnollinen pääkaupunki Meksikossa. Kaupunki perustettiin vuonna 1541 alun perin nimellä Vallodolid, nykyisen nimen se sai vuonna 1828. Morelian tuomiokirkko valmistui vuonna 1744. Tuomiokirkossa on kaksoistornit, jotka ovat maan korkeimmat kirkontornit. Historiallinen keskusta on rakennettu punertavasta kivestä. Itsenäisyystaistelija José María Morelos on kotoisin kaupungista. Unesco lisäsi historiallisen keskustan maailmanperintöluetteloon vuonna 1991. General Francisco J. Mujican kansainvälinen lentoasema sijaitsee kaupungin lähistöllä. == Kuvia == Palacio clavijero Morelia.JPG|Palacio Clavijero Edificio tipico de morelia.JPG|Kaikki Morelian siviili- ja uskonnolliset rakennukset ovat barokkityylisiä ==Lähteet== == Aiheesta muualla == Luokka:Meksikon kaupungit Luokka:Unescon maailmanperintökohteet Meksikossa Luokka:Michoacán
Afrikanruohopöllö

Afrikanruohopöllö (Tyto capensis) Viitattu 5.2.2021. on tornipöllöjen sukuun kuuluva lintulaji. Sitä tavataan Saharan eteläpuolisessa Afrikassa seuraavissa maissa: Angolassa, Burundissa, Etelä-Afrikassa, Kamerunssa, Keniassa, Kongon demokraattisessa tasavallassa, Kongon tasavallassa, Lesothossa, Malawissa, Mosambikissa, Ruandassa, Sambiassa, Swazimaassa, Tansaniassa, Ugandassa ja Zimbabwessa. Sitä on tavattu myös Etiopiassa, mutta alkuperä on tuntematon. Lajin elinympäristöä ovat subtrooppiset ja trooppiset kuivat pensastot, kuivat savannit, kuivat, ylävät arot sekä suot. Se painaa keskimäärin 361 grammaa. Afrikanruohopöllö on Etelä-Afrikassa vaarantunut, sillä siellä sitä on jäljellä alle 5 000 yksilöä. Siihen kohdistuu uhkana rakentaminen, tulipalot, maanviljelysmaaksi muuttaminen, ylilaidunnus, metsittyminen ja liikenteen aiheuttamat kuolemat. Afrikanruohopöllö poikkeaa tornipöllöstä siten, että se on suurempi ja sen ylä- ja alaosa eroavat voimakkaammin toisistaan. Ylhäältä se on tummanruskea, alhaalta vaalea. Naama on pyöreämpi kuin tornipöllöllä. ==Lähteet== == Aiheesta muualla == * Focus on South Africa’s threatened birds African Grass-Owl Luokka:Tornipöllöt (suku)‎
HMS Success

HMS Success on ollut kuudentoista Britannian Kuninkaallisen laivaston aluksen nimenä. * Success (1650), 34-tykkinen neljännen luokan alus * HMS HMS Success (1660), 24-tykkinen viidennen luokan alus * HMS Success (1667), 6-tykkinen polttolaiva * HMS Success (1672), 6-tykkinen polttolaiva * HMS Success (1692), varastoproomu * HMS Success (1709, sluuppi), 10-tykkinen sluuppi * HMS Success (1709, varastolaiva), 24-tykkinen Fortune-luokan varastolaiva * HMS Success (1712), 20-tykkinen Gibraltar-luokan kuudennen luokan alus * HMS Success (1736), 14-tykkinen sluuppi * HMS Success (1740), 24-tykkinen kuudennen luokan alus * HMS Success (1754), sketsi * HMS Success (1781), 32-tykkinen Amazon- luokan viidennen luokan alus * HMS Success (1797), 3-tykkinen tykkivene * HMS Success (1825), 28-tykkinen kuudennen luokan alus * HMS Success (1901), torpedovenehävittäjä * HMS Success (H02), S-luokan hävittäjä
Tenna (Sveitsi)

Tenna on kylä ja entinen kunta Itä-Sveitsissä Graubündenin kantonissa. Tenna sijaitsee Reinin alkujoen Vorderrheinin sivujoen Rabiusajoen laakson länsirinteellä. Tenna sekä kolme sen naapurikuntaa, Safien, Valendas ja Versam, yhdistyivät 1.1.2013 Safientalin kunnaksi. Tennassa oli kunnan itsenäisyyden loppuessa 114 asukasta. Tennaan on tunneittainen postiautoyhteys Versamista. Tenna tunnettu aurinkoenergialla toimivasta hiihtohissistä, joka otettiin käyttöön loppuvuodesta 2011 Hiihtohissisivut. == Lähteet == * === Viitteet === == Aiheesta muualla == * Luokka:Graubünden Luokka:Sveitsin kylät Luokka:Sveitsin entiset kunnat
Datel

Datel (aiemmin Datel Electronics, myös Datel Design) on Britanniassa toimiva tietokoneiden ja pelikonsoleiden oheislaitteiden valmistaja. Yhtiö tunnetaan parhaiten tuottamistaan monenlaisia ​​laitteita ja oheislaitteita kotitietokoneisiin 1980-luvulla. Datelin laitteita olivat esimerkiksi vaihtonäppäimistöt, PlusD levyn liitännät (alun perin niitä suunnitteli, valmisti ja myi Miles Gordon Technology) ja Action Replay sarjan videopelien huijauskoodilaitteet. Datel julkaisi myös nimellä Rocket Games kahdeksan peliä, joista yksi oli Karate Joe. == Lähteet == Luokka:Brittiläiset yritykset Luokka:Laitteistovalmistajat Luokka:Tietotekniikan tuotemerkit
Suomen Pyöräily

Suomen Pyöräily ry (aikaisemmin Suomen Pyöräilyunioni) on suomalaisten pyöräilyseurojen kattojärjestö, jonka tehtävänä on ajaa jäsenseurojensa etua muun muassa Suomen Olympiakomiteassa. Suomen Pyöräily ry jatkaa vuonna 1898 perustetun Suomen Syklistiliiton jalanjäljillä lajin kattojärjestönä ja nykyisin sen jäsenenä on noin 140 pyöräilyseuraa. == Talous == Suomen Pyöräily on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 029 500 euroa. Vuosittainen tuki on ollut vuodesta 2023 lähtien 165 000 euroa. ==Lähteet== == Aiheesta muualla == * Suomen Pyöräily ry:n kotisivut Luokka:Pyöräilyseurat Pyöräilyunioni Luokka:Suomen pyöräily
Suomen Taitoluisteluliitto

Suomen Taitoluisteluliitto (lyhenne STLL) on suomalaisten taitoluisteluseurojen kattojärjestö, joka kuuluu Kansainväliseen luisteluliittoon (ISU). Alun perin Taitoluisteluliitto toimi Suomen Luisteluliiton alaisena jaostona yhdessä pikaluistelun kanssa vuodesta 1908 lähtien, kunnes erkani vuonna 1960 omaksi liitokseen nimellä Suomen Kaunoluisteluliitto. Nykyinen nimi otettiin käyttöön vuonna 1968. Jäsenseuroja liitolla on yhteensä 81. Taitoluisteluliiton puheenjohtaja on tehtävässä vuonna 2020 aloittanut Janne Korhonen. Liitto valitsee Suomen taitoluistelun maajoukkueet kansainvälisiin kilpailuihin. Liitto on ollut esillä julkisuudessa vuoden 2020 tammikuusta, jolloin se asetti Helsingfors Skridskoklubbenin muodostelmaluisteluvalmentaja Mirjami Penttisen 12 kuukauden kilpailukieltoon epäasiallisista valmennusmenetelmistä. Liiton ja sen jäsenseuran välinen julkinen riitely oli yksi vuoden 2020 merkittävimmistä urheilumaailmaa koskettaneista puheenaiheista, koska se nosti esille kilpailullisten lajien valmennuskulttuurien epäkohtia. Riita sovittiin toukokuussa 2020: liiton Penttiselle määräämä rangaistus jäi voimaan ja hän sitoutui räätälöityyn työnohjaukseen. == Talous == Suomen Taitoluisteluliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 2 332 500 euroa. Vuosittainen tuki on ollut vuodesta 2021 lähtien 412 500 euroa. == Lähteet == == Aiheesta muualla == * Taitoluisteluliiton kotisivut Luokka:Suomen taitoluistelu Taitoluisteluliitto
Rautavaaran kirkko

Rautavaaran kirkko on Sakari Aartelon ja Esa Piirosen suunnittelema kirkko Pohjois-Savon Rautavaaralla. Rautavaaralle rakennettiin ensimmäisen kirkko vuosina 1825-1827, mutta lopullisesti se valmistui vasta 1864. Tuon kirkon oli suunnitellut italialainen Carlo Bassi. Kirkkoon mahtui noin 1 000 henkeä. Kirkko tuhoutui tuhopolton seurauksena 4. huhtikuuta 1979, mutta kellotapuli säilyi tulelta. Kellotapuli on valmistunut vuonna 1888 ja rakennettu arkkitehti Lohrmannin vuonna 1858 allekirjoittamien piirustusten mukaan. Vanhojen valokuvien perusteella tapuli on säilynyt ulkoasultaan 1900-luvun vaihteen asussa tornin kelloluukkujen muuttamista lukuun ottamatta. Kellotapuli on suojeltu. Nykyinen kirkko rakennettiin palaneen paikalle ja vihittiin käyttöön vuonna 1982. Kirkkoon mahtuu 460 henkeä. Urut ovat 18-äänikertaiset ja ne on valmistanut urkurakentamo Tuomi. Alttariveistoksen ”Korven Kristus” on valmistanut iisalmelainen taiteilija Anu Matilainen. Rautavaaran vanha hautausmaa sijaitsee kirkon kaakkoispuolella Kirkkotien varrella. ==Lähteet== Luokka:Pohjois-Savon kirkkorakennukset Luokka:Rautavaaran rakennukset ja rakennelmat Luokka:Rautavaaran nähtävyydet Luokka:Suomen kivikirkot
Sauva

Sauva on yleisesti poikkileikkaukseltaan pyöreä, kepin tai tangon muotoinen liki tasapaksu esine. Tarkemmin sauva voi tarkoittaa seuraavia asioita: * hiihtosauva, hiihdossa käytettävä väline * kävelysauva, sauvakävelyssä käytettävä väline * kainalo- ja kyynärsauvat, apuvälineitä heikentyneen kävelykyvyn tukemiseen * alppisauva, apuväline vaikeassa maastossa liikkumiseen * marsalkansauva, marsalkalle kuuluva arvon merkki * hieromasauva, yleensä siitintä muistuttava väline seksuaalisen mielihyvän tuottamiseen * Asklepioksen sauva, antiikin Kreikasta periytyvä lääketieteen symboli * Aaronin sauva, Raamatussa Aaronin kantama sauva * Oltermanninsauva, oltermannihallinnon arvomerkki * piispansauva, piispan viran tunnusmerkki
Darrel Akerfelds

Darrel Wayne Akerfelds (12. kesäkuuta 1962 Denver, Colorado – 24. kesäkuuta 2012) oli yhdysvaltalainen baseballpelaaja, pelipaikaltaan syöttäjä. Hän opiskeli Columbine High Schoolissa, Arkansasin yliopistossa ja Mesa State Collegessa. Hän debytoi Major League Baseballissa 1. elokuuta 1986 ja pelasi sille viimeisen ottelunsa 2. heinäkuuta 1991. Hänen seuroinaan olivat Oakland Athletics, Cleveland Indians, Texas Rangers ja Philadelphia Phillies.Darrel Akerfelds Statistics and History Baseball-Reference.com. Peliuransa jälkeen Akerfelds toimi valmentajana. Hänellä todettiin haimasyöpä vuonna 2010Friend, Tom: Darrel Akerfelds resolved to fight ESPN. 5.12.2011. , ja hän kuoli sairauteensa 2012.Padres coach Darrel Akerfelds dies ESPN. 24.6.2012. == Lähteet == Luokka:Yhdysvaltalaiset baseballpelaajat Luokka:Yhdysvaltalaiset baseballvalmentajat Luokka:Vuonna 1962 syntyneet Luokka:Vuonna 2012 kuolleet
Sergei Kirmasov

Sergei Stanislavovitš Kirmasov (; s. 25. maaliskuuta 1970 Mtsensk) on venäläinen yleisurheilija, joka kilpaili moukarinheitossa. Hän edusti nuorempana Neuvostoliittoa. Kirmasov sai nuorten EM-kisoissa 1989 kultaa ja voitti aikuisten maansa mestaruuden ensi kertaa vuonna 1992. Hän voitti Venäjän-mestaruuden myös vuosina 1998 ja 2001. Kirmasov oli mukana MM-kisoissa 2001 ja 2003 sekä vuoden 2004 olympialaisissa, mutta putosi joka kerralla karsinnassa. Kirmasovin ennätys moukarinheitossa on 82,62 metriä, jonka hän heitti Brjanskissa 1998. == Lähteet == Luokka:Venäläiset moukarinheittäjät Luokka:Neuvostoliittolaiset moukarinheittäjät Luokka:Vuonna 1970 syntyneet Luokka:Elävät henkilöt
Major League Baseball -kausi 1911

Major League Baseball -kausi 1911 päättyi Philadelphia Athleticsin 4-2 voittoon New York Giantsista kauden päätteeksi pelatussa World Series -ottelusarjassa. Pieniä nimenmuutoksia koettiin, kun Pittsburgh sai takaisin loppu h-kirjaimensa, joka oli poistettu kaupungin nimestä vuonna 1890 ja entinen Boston Doves esiintyi nimellä Rustlers. ==Runkosarjan sarjataulukot== American League American League American League American League American League American League Sija Joukkue Voitot Tappiot Tasan Voittosuhde GB 1\. Philadelphia Athletics 101 50 1 .669 \-- 2\. Detroit Tigers 89 65 0 .578 13.5 3\. Cleveland Naps 80 73 3 .523 22.0 4\. Chicago White Sox 77 74 3 .510 24.0 5\. Boston Red Sox 78 75 0 .510 24.0 6\. New York Highlanders 76 76 1 .500 25.5 7\. Washington Senators 64 90 0 .416 38.5 8\. St. Louis Browns 45 107 0 .296 56.5 National League National League National League National League National League National League Sija Joukkue Voitot Tappiot Tasan Voittosuhde GB 1\. New York Giants 99 54 1 .647 \-- 2\. Chicago Cubs 92 62 3 .597 7.5 3\. Pittsburgh Pirates 85 69 1 .552 14.5 4\. Philadelphia Phillies 79 73 1 .520 19.5 5\. St. Louis Cardinals 75 74 9 .503 22.0 6\. Cincinnati Reds 70 83 6 .458 29.0 7\. Brooklyn Dodgers 64 86 4 .427 33.5 8\. Boston Rustlers 44 107 5 .291 54.0 Postseason American Leaguen mestari Voitot National Leaguen mestari Peli 1 Peli 2 Peli 3 Peli 4 Peli 5 Peli 6 World Series Philadelphia Athletics 4–2 New York Giants 1–2 3–1 3–2 4–2 3–4 13–2 ==Aiheesta muualla== * Baseball almanakka - American League 1911 * Baseball almanakka - National League 1911 * Baseball almanakka - World Series 1911 Luokka:Major League Baseball -kaudet Luokka:Vuoden 1911 baseball
Vigor Bovolenta

Vigor Bovolenta (30. toukokuuta 1974 ContarinaVigor Bovolenta Biography and Olympic Results | Olympics at Sports-Reference.com – 24. maaliskuuta 2012 Macerata) oli italialainen lentopalloilija, olympiamitalisti ja Euroopan mestari. Bovolenta kuului hopeaa saaneeseen joukkueeseen Atlantan kesäolympialaisissa 1996 ja oli mukana sijoittumassa neljänneksi Pekingin kesäolympialaisissa 2008. Lisäksi hän voitti joukkueensa kanssa Euroopan-mestaruuden vuonna 1995 ja sai sen kanssa Euroopan-mestaruuskilpailuissa hopeaa vuonna 2001. Bovolenta kuoli 37-vuotiaana 24. maaliskuuta 2012. Hän sai sydänkohtauksen pelatessaan Italian B2-liigan ottelua ja lyyhistyi lattialle. Hänet todettiin kuolleeksi läheisessä sairaalassa.Malore in campo, Addio a BovolentaOlympic silver medallist Bovolenta dies in Italy volleyball game == Lähteet == Luokka:Italialaiset lentopalloilijat Luokka:Italialaiset olympiamitalistit Luokka:Vuonna 1974 syntyneet Luokka:Vuonna 2012 kuolleet
Guy Newman

Guy David Newman (s. 25. maaliskuuta 1969 Bikenibeu, Kiribati) on australialainen entinen vesipalloilija. Hän pelasi seuratasolla Balmain Water Polo Clubissa. Newman osallistui olympialaisiin kerran, vuonna 1992, jolloin Australian joukkue sijoittui turnauksessa viidenneksi. Viides sija on toistaiseksi maan miesten joukkueen paras sijoitus olympialaisten vesipallossa. Hän on myös ollut esiintyjänä sirkuksessa ja kouluttanut tietokonealan työntekijöitä sosiaalisissa taidoissa. == Lähteet == Luokka:Australialaiset vesipalloilijat Luokka:Vuonna 1969 syntyneet Luokka:Elävät henkilöt
Hans Kjeld Rasmussen

Hans Kjeld Rasmussen (s. 10. marraskuuta 1954 Glostrup) on tanskalainen entinen ampuja. Hän voitti kesäolympialaisissa 1980 Moskovassa kultaa skeetissä. Hän oli aiemmin kilpaillut kesäolympialaisissa 1976 Montrealissa.Kjeld Rasmussen Biography and Olympic Results | Olympics at Sports-Reference.com == Lähteet == Luokka:Tanskalaiset ampujat Luokka:Tanskalaiset olympiavoittajat Luokka:Vuonna 1954 syntyneet Luokka:Elävät henkilöt
Vincenzo Cuccia

Vincenzo Cuccia (20. maaliskuuta 1892 Palermo – 2. maaliskuuta 1979 Palermo) oli italialainen miekkailija. Hän oli mukana kesäolympialaisissa 1924 Pariisissa voittamassa kultaa säilän ja lisäksi saamassa pronssia kalvan joukkuekilpailussa. Hän toimi myöhemmin journalistina Gazzetta dello Sport -lehdessä.Vincenzo Cuccia Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1892 syntyneet Luokka:Vuonna 1979 kuolleet
Oreste Moricca

Oreste Moricca (5. elokuuta 1891 – 21. kesäkuuta 1984) oli italialainen miekkailija. Hän oli kesäolympialaisissa 1924 Pariisissa mukana voittamassa kultaa säilän ja lisäksi saamassa pronssia kalvan joukkuekilpailussa.Oreste Moricca Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1891 syntyneet Luokka:Vuonna 1984 kuolleet
René Coicaud

René Coicaud (25. elokuuta 1927 – 1. lokakuuta 2000) oli ranskalainen miekkailija. Hän kilpaili kesäolympialaisissa 1956 Melbournessa ja oli siellä mukana saamassa hopeaa floretin joukkuekilpailussa.René Coicaud Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1927 syntyneet Luokka:Vuonna 2000 kuolleet
Ristipyrstöt

Ristipyrstöt (Tetragonuridae) on ahvenkaloihin kuuluva heimo. Heimon lajeja tavataan maailmanlaajuisesti lämpimistä valtameristä. ==Lajit ja anatomia== Ristipyrstöjen heimoon kuuluu yksi suku ja kolme lajia. Lajit ovat atlantinristipyrstö (Tetragonurus atlanticus), ristipyrstö (Tetragonurus cuvieri) ja Tetragonurus pasificus. Ruumiinrakenteeltaan ne ovat pitkulaisia kaloja, jotka kasvavat 30-70 cm pitkiksi. Selkäeviä heimon lajeilla on kaksi, joista etumainen on piikikäs ja matalampi. Aikuisilla ristipyrstöillä on vatsaevät, jotka puuttuvat nuorilta kaloilta. Ristipyrstöjen pyrstönvarsi on poikkileikkaukseltaan neliskulmainen ja varressa on kaksi suomuista koostuvaa kölievää. Ristipyrstöjen suu on pienehkö ja hampaat ovat pienet. Väritykseltään heimoon kuuluvat kalat ovat yksivärisen ruskeita tai mustia. ==Levinneisyys == Ristipyrstölajeja tavataan kaikista lämpimistä valtameristä. Niiden ravintoa ovat meduusat ja salpat ja nuoret kalat elävät usein vaippaeläinten ruumiinonteloissa. Aikuiset kalat elävät yleensä yksinään avomerellä. Ristipyrstölajit eivät ole kalastuksen kohteena ja ristipyrstön liha on mahdollisesti myrkyllistä. ==Lähteet== Luokka:Voikalamaiset
Bernard Baudoux

Bernard Paul Arthur Baudoux (31. toukokuuta 1928 Soissons – 11. huhtikuuta 2024 Monségur) oli ranskalainen miekkailija. Hän kilpaili vuoden 1956 kesäolympialaisissa Melbournessa ja oli siellä mukana saamassa hopeaa floretin joukkuekilpailussa. == Lähteet == == Aiheesta muualla == * Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1928 syntyneet Luokka:Vuonna 2024 kuolleet
Team West-Tec

Team West-Tec on brittiläinen pikkuformulatalli, joka kilpailee nykyään European F3 Open-sarjassa. Talli perustettiin vuonna 2007, jolloin talli kilpaili Espanjan F3-sarjassa. Talli voitti European F3 Open-sarjan mestaruuden vuonna 2011. Talli on saavuttanut yhteensä 44 voittoa ja 116 palkintosijaa European F3 Open-sarjassa. Talli on kilpaillut myös Britannian F3-sarjassa. Luokka:Brittiläiset autourheilutallit
Roger Closset

Roger Closset (11. helmikuuta 1933 Pariisi – 29. lokakuuta 2020) oli ranskalainen miekkailija. Hän oli mukana saamassa hopeaa floretin joukkuekilpailussa vuoden 1956 kesäolympialaisissa Melbournessa. Lisäksi hän sijoittui sen yksilökilpailussa kuudenneksi kesäolympialaisissa 1960 Roomassa.Roger Closset Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1933 syntyneet Luokka:Vuonna 2020 kuolleet
Jalkapallon Suomen Cup 1961

Jalkapallon Suomen Cup 1961 oli cupin seitsemäs järjestämisvuosi. Osanotto- oikeus siihen oli kaikilla seuroilla. Kilpailuun osallistui 172 joukkuetta joista Mestaruus- ja Suomensarjan joukkueet, kaikkiaan 45 (11+34), pääsivät ilman karsintaa 64 joukkuetta käsittävään varsinaiseen kilpailuun. Muiden 19 joukkueen selville saamiseksi pelattiin 108 karsintaottelua. Loppuotteluun selvisivät Pallo-Pojat ja Kotkan Työväen Palloilijat, ja se pelattiin Olympiastadionilla. Ottelun voitti KTP 5-2. == Suomen Cupin ottelut == Varsinaisen kilpailun 1. ja 2.kierros Kotijoukkue Tulos Vierasjoukkue 2.kierros Tulos Varkauden Työväen Palloilijat 2–4 Kuopion Pallotoverit KPT KajPS 5 1 Kajaanin Palloseura 1–6 Kuopion Palloseura KPT KajPS 5 1 Malmin Palloseura 3–0 Sudet MPS LPM 1 0 Lahden Pallo-Miehet 6–1 Tampereen Palloveikot MPS LPM 1 0 Porin Karhut 4–1 Turun Toverit Karhut Haka 0 4 Kuusankosken Puhti 2–9 Valkeakosken Haka Karhut Haka 0 4 Jämsänkosken Ilves 4–1 Tampereen Kisa-Toverit JIlves Ponnistus 1 4 Loviisan Tor 2–5 Helsingin Ponnistus JIlves Ponnistus 1 4 Rovaniemen Palloseura 2–0 Karihaaran Tenho RoPS TP-47 1 0 Kemin Into 2–3 Tornion Pallo -47 RoPS TP-47 1 0 Kampin Pallo -50 3–2 Helsingin Toverit KP-50 TuWe 1 3 Turun Weikot 9–3 Åbo IFK KP-50 TuWe 1 3 Pallas Vaasa 4–5 IF Drott Drott KPV 4 3 Kokkolan Palloveikot 3–2 Vaasan Palloseura Drott KPV 4 3 Lappeenrannan Pallo 3–1 Viipurin Reipas LaPae PP 0 7 Ilves-Kissat 1–2 Pallo-Pojat LaPae PP 0 7 Riihimäen Palloseura luov. Töölön Vesa RiPS RU-38 5 6 Turun Kisa-Veikot 1–3 Rosenlewin Urheilijat -38 RiPS RU-38 5 6 Turun Teräs 6–0 Rauman Lukko Teräs HPS 1 4 Pallokerho-35 1–15 Helsingin Palloseura Teräs HPS 1 4 Kuopion Elo 2–1 Mikkelin Pallo-Kissat Elo WP-35 2 1 Warkauden Pallo -35 1–0 Kajaanin Palloilijat Elo WP-35 2 1 Myllykosken Pallo -47 4–8 Helsingin Jalkapalloklubi HJK HIFK 6 1 Hämeenlinnan Pallokerho 2–3 Helsingin IFK HJK HIFK 6 1 Tampereen Pelitoverit 3–2 Kalevan Pallo-Pojat TPT GBK 1 5 Oulun Kärpät 2–3 Gamlakarleby Bollklubb TPT GBK 1 5 Jakobstads Bollklubb 2–9 Oulun Työväen Palloilijat OTP Sisu 3 0 Seinäjoen Sisu 5–4 Tampereen Palloilijat OTP Sisu 3 0 Simpeleen Urheilijat 2–6 Kotkan Työväen Palloilijat KTP TPS 4 3 Rauman Pallo 1–4 Turun Palloseura KTP TPS 4 3 Peli-Pojat, Mikkeli 1–7 Mikkelin Palloilijat MP KIF 3 6 Bollklubben-46 2–6 Kronohagens IF MP KIF 3 6 Puolivälierän uusinta: Ponnistus - KPT 0-1. Cup-mestarit: Raimo Vesa, Esko Järvinen, Jorma Eriksson, Pertti Vanhanen, Reijo Haltsonen, Kalervo Paananen, Raimo Valkonen, Raimo Peni, Mauri Vanhanen, Mauri Nikkari ja Aarne Vihersalo. == Lähteet == * Suomen Palloliiton toimintakertomus 1 * Suomen Palloliiton toimintakertomus 2 Luokka:Vuoden 1961 jalkapallo Luokka:Suomen Cup
Jean Hauet

Jean Hauet (25. maaliskuuta 1925 – 25. maaliskuuta 1990) oli ranskalainen maahockeypelaaja. Hän osallistui olympialaisiin kahdesti, vuosina 1948 ja 1952. Lontoossa 1948 Ranska oli jaetulla kymmenennellä sijalla ja Helsingissä 1952 maa oli jaetulla sijalla turnauksen viides. Myös Jeanin kaksoisveli Claude oli maahockeypelaaja. == Lähteet == * Hauet'n profiili sports- reference.com -sivustolla ===Viitteet=== Luokka:Ranskalaiset maahockeypelaajat Luokka:Vuonna 1925 syntyneet Luokka:Vuonna 1990 kuolleet
Claude Hauet

Claude A. M. Hauet (25. maaliskuuta 1925 – 21. kesäkuuta 1995) oli ranskalainen maahockeypelaaja. Hän osallistui olympialaisiin kahdesti, vuosina 1948 ja 1952. Lontoon kisoissa 1948 Ranska oli jaetulla sijalla kymmenes ja Helsingissä 1952 maa sijoittui viidenneksi. Myös Clauden kaksoisveli Jean oli maahockeypelaaja. == Lähteet == * Hauet'n profiili sports-reference.com -sivustolla === Viitteet === Luokka:Ranskalaiset maahockeypelaajat Luokka:Vuonna 1925 syntyneet Luokka:Vuonna 1995 kuolleet
Daniel Dagallier

Robert Daniel Marie Alfred François Dagallier (s. 11. kesäkuuta 1926) on ranskalainen entinen miekkailija. Hän kilpaili kesäolympialaisissa 1956 Melbournessa sekä kalvan yksilö- että joukkuekilpailussa. Jälkimmäisessä hän oli mukana saamassa pronssia. Kesäolympialaisissa 1952 Helsingissä hän osallistui vain kalvan joukkuekilpailuun.Daniel Dagallier Biography and Olympic Results | Olympics at Sports-Reference.com == Lähteet == Luokka:Ranskalaiset miekkailijat Luokka:Ranskalaiset olympiamitalistit Luokka:Vuonna 1926 syntyneet Luokka:Mahdollisesti elävät henkilöt
Giorgio Anglesio

Giorgio Anglesio (13. huhtikuuta 1922 – 24. heinäkuuta 2007) oli italialainen miekkailija. Hän kilpaili vuoden 1956 kesäolympialaisissa Melbournessa ja oli siellä mukana voittamassa kultaa kalvan joukkuekilpailussa. Lisäksi hän voitti kalvalla kuusi maailmanmestaruutta, joista yhden yksilönä (1955) ja viisi joukkueen jäsenenä (1950, 1953, 1954, 1955, 1957).Giorgio Anglesio Biography and Olympic Results | Olympics at Sports-Reference.com == Lähteet == Luokka:Italialaiset miekkailijat Luokka:Italialaiset olympiavoittajat Luokka:Vuonna 1922 syntyneet Luokka:Vuonna 2007 kuolleet
Alfred Thielemann

Alfred Ludvig Ferdinand Thielemann (25. maaliskuuta 1869 Drammen - 20\. joulukuuta 1954 Drammen) oli norjalainen ampuja. Hän edusti seuratasolla drammenilaista Rifleniä. Thielemann kilpaili Tukholman olympialaisissa 1912, joissa hän oli 300 metrin sotilaskiväärin moniasentokilpailussa 76. ja sijoittui 600 metrin sotilaskiväärissä 75:nneksi. == Lähteet == * Thielemannin profiili sports-reference.com -sivustolla Luokka:Norjalaiset ampujat Luokka:Vuonna 1869 syntyneet Luokka:Vuonna 1954 kuolleet
Endre Tilli

Endre Tilli (15. elokuuta 1922 Budapest, Unkari – 14. elokuuta 1958 Shannon, Irlanti) oli unkarilainen miekkailija. Hän kilpaili kesäolympialaisissa 1952 Helsingissä sekä floretin yksilö- että joukkuekilpailussa sijoittuen ensin mainitussa yhdeksänneksi ja ollen jälkimmäisessä mukana saamassa pronssia. Kesäolympialaisissa 1956 Melbournessa Tilli kilpaili vain floretin joukkuekilpailussa ja sai jälleen joukkueineen pronssia.Endre Tilli Biography and Olympic Results | Olympics at Sports-Reference.com == Lähteet == Luokka:Unkarilaiset miekkailijat Luokka:Unkarilaiset olympiamitalistit Luokka:Vuonna 1922 syntyneet Luokka:Vuonna 1958 kuolleet
Neitsytmatka

Neitsytmatka tarkoittaa laivan tai muun aluksen ensimmäistä varsinaista matkaa vesillä. Koeajoja ei lasketa neitsytmatkaksi. Neitsytmatkaan liittyy erinäisiä perinteitä ja uskomuksia. Lentokoneen neitsytmatkaa kutsutaan ensilennoksi. Luokka:Vesiliikenne
Gerry Brownlee

Gerard Anthony "Gerry" Brownlee (s. 1956 Christchurch, Uusi-Seelanti) on uusiseelantilainen poliitikko. Hän oli 2003–2006 Uuden-Seelannin kansallispuolueen – maan silloisen parlamentin toiseksi suurimman puolueen - varapuheenjohtaja. Marraskuusta 2008 hän on ollut John Keyn hallituksessa liikenneministeri. Hän on alkujaan kirvesmies mutta opiskeli myöhemmin opettajaksi ja on työskennellyt käsityöaineiden opettajana. Brownlee on joutunut maksamaan 8 500 dollarin korvauksen mielenosoittajalle, jonka hän tönäisi alas korokkeelta vuoden 1999 vaalikampanjan aikana. == Suomi-kohu == Maaliskuussa 2012 Brownlee nousi uutisotsikoihin, kun hän esitti melko perättömiä väitteitä Suomesta. Uuden-Seelannin parlamentissa oli pohdittu mallin ottamista Suomen talousjärjestelmästä, mutta Brownlee torjui ajatuksen, koska Suomella on ”pahempi työttömyys kuin meillä, pienempi talouskasvu kuin meillä, se pystyy vaivoin ruokkimaan siellä asuvat ihmiset, siellä on hirveät murhaluvut, kansaa ei juuri kouluteta ja naisia ei kunnioiteta”. Brownleen kommentit herättivät kohua niin Suomessa kuin Uudessa-Seelannissakin. Vastauksena tilitykseen suomalainen Aucklandin teknisen yliopiston luennoitsija ja tutkija Merja Myllylahti perusti Facebookiin ryhmän, joka vaati lähettämään Brownlee Suomeen oppimaan faktoja. Myös koomikko/journalisti Tuomas Enbuske tarttui Brownleen kommentteihin talk show’ssaan kertomalla Brownleestä ja Uudesta-Seelannista ivalliseen sävyyn. Brownlee on myöhemmin pyytänyt anteeksi möläytyksiään. Hän myös kertoi paikallisille toimittajille olevansa Nokia-puhelimien käyttäjä ja vilautti heille puhelintaan. Lisäksi Brownlee kehui Suomea ”mahtavaksi” ja ”älykkääksi” maaksi ja kertoi arvostavansa monia asioita Suomessa. Uuden-Seelannin pääministeri John Key puolestaan pahoitteli asiaa Sauli Niinistölle heidän tavattuaan ydinturvallisuuskokouksessa Soulissa, Etelä-Koreassa. Niinistö totesi asialle, että "sellaista sattuu näköjään muuallakin, kuin Suomessa, että puhutaan vähän varomattomia. == Lähteet == ==Aiheesta muualla== * Profiili Gerry Brownlee - Uusi-Seelanti Parlamentti Luokka:Uusiseelantilaiset poliitikot Luokka:Liikenneministerit Luokka:Vuonna 1956 syntyneet Luokka:Elävät henkilöt
Zaid Al-Mutairi

Zaid Al-Mutairi (; s. 25. maaliskuuta 1982) on kuwaitilainen ampuja. Hän edustaa seuratasolla Kuwait Shooting Clubia. Skeetissä kilpaileva Al-Mutairi voitti lajin nuorten MM-hopeaa vuonna 2001 ja sijoittui seuraavan vuoden Aasian kisoissa 22:seksi. Hän sai seuraavana vuonna Aasian- mestaruuskilpailuista pronssia ja sijoittui samana vuonna MM-kisoissa viidenneksi. Al-Mutaisi voitti hopeaa Kuala Lumpurissa pidetyistä Aasian- mestaruuskilpailuista 2004 ja sai sojen pronssia vuosina 2005 ja 2007 sekä sijoittui toiseksi vuonna 2008. Hän voitti maanosan mestaruuden Bangkokissa 2010. Al-Mutairi oli Pekingin olympialaisissa 2008 jaetulla kymmenennellä sijalla saatuaan 118 pistettä. == Lähteet == Luokka:Kuwaitilaiset ampujat Luokka:Vuonna 1982 syntyneet Luokka:Elävät henkilöt